Kôň domáci

Kôň domáci alebo kôň (lat. Equus caballus, Equus ferus [alebo caballus alebo przewalskii] caballus, Equus ferus [alebo caballus alebo przewalskii] forma caballus) je taxón (v závislosti od autora druh, poddruh či forma druhu) zahŕňajúci domestikovaných príslušníkov podrodu kôň (Equus) z rodu kôň (Equus). Do tohto taxónu patria len dnešné domestikované (=domáce) kone a ich priami vývojoví predchodcovia, nepatria doň teda domestikované kone z iných, zaniknutých vývojových vetví (napr. domestikované kone botajskej kultúry). Terminológia Samica koňa (nielen domáceho) sa nazýva kobyla, starší samec žrebec a kastrovaný samec je valach. Mláďa koňa je žriebä, mladý kôň v zácviku je remonta. Gravidita sa odborne nazýva žrebnosť, kobyla sa ožrebí (vrhne žriebä). Význam Kôň domáci sa v minulosti používal na prácu alebo na cestovanie. Dnes sa využíva hlavne na jazdenie ako hobby. V súčasnosti kone nahradili autá a stroje. Skupiny plemien koní V chove koní sa kone tradične delia na: skupina stepných alebo mongolských koní - údajný divý predchodca bol †kôň Przewalského (Equus Przewalskii v užšom zmysle/Equus ferus Przewalskii) skupina východných alebo orientálnych koní - údajný divý predchodca bol †kôň tarpan (Equus ferus v užšom zmysle/Equus ferus ferus) skupina západných alebo okcidentálnych koní - údajný divý predchodca bol †kôň západný/kôň lesný (Equus robustus/Equus ferus robustus) skupina severských alebo nordických koní (iný názov: pony) - údajný divý predchodca bol †kôň východný (Equus gracilis/Equus ferus gracilis) Uvedení diví predchodcovia sú taxóny, ktoré sa v minulosti podľa niektorých autorov považovali za predchodcov uvedených skupín plemien. Podľa súčasných vedomostí však ani jeden z týchto prechodcov nie je uvedený správne. V skutočnosti divý predchodca koňa domáceho bol iba jeden (teda nie štyria predchodcovia) a nie je síce známe, ktorý taxón to presne bol, ale nebol to ani jeden z vyššie uvedených štyroch; dal by sa síce označiť ako kôň tarpan, ale len v niektorom zo širších významov tohto názvu. Podrobnejšie pozri aj napr. v článku kôň (podrod). Referencie Iné projekty Commons ponúka multimediálne súbory na tému Kôň domáci Wikidruhy ponúkajú informácie na tému Kôň domáci Galéria